stanford-oval/wikipedia huggingface dataset:
איי (נהר)
גשרים > מנהרת האיי

משנת 1956 ואילך נבנתה מנהרת האיי. היא נפתחה לתנועת מכוניות ב-1968 והפחיתה את הבידוד של צפון אמסטרדם. רוכבי אופניים והולכי רגל המשיכו להסתמך על המעבורות.
גשרים > מנהרת זייבורכר

בשנת 1990, נפתחה מנהרת זייבורכר ממזרח לגשר סכלוינגואודה מתחת ל-Buiten IJ. מאז 22 ביולי 2018, פועל קו מטרו 52 המחבר בין שתי גדות הנהר מתחת ל-IJ.
SAIL אמסטרדם

מאז 1975, מתקיים האירוע הימי Sail Amsterdam על ה-IJ פעם בחמש שנים. במשך חמישה ימים שטות אינספור ספינות מפרש באיי ובסביבתו. האירוע כולל גם מיני פעילויות, הופעות מתקיימות על הרציפים, וכל יום מסתיים במופע זיקוקים גרנדיוזי. האירוע מתחיל בכניסה משותפת (Sail in), שבה כל הספינות מפליגות מאיימאודן דרך תעלת הים הצפוני לאיי, ומסתיים ביציאה משותפת.
גלריה

שיט על האיי מול אמסטרדם. ציור של רייניר נומס, 1661.
ספינת הדגל של קורנליוס טרומפ "אריה הזהב", ציור של וילם דה פלדה הבן, 1686.
מבט על האיי ואמסטרדם. ציור של יאן טן קומפה, 1752.
האכסניה על האיי (נבנתה ב-1660; נהרסה ב-1870 לצורך בניית התחנה המרכזית), 1867 בקירוב.
העברה מעל האיי של חלק גשר המיועד לגשר מאודר, 1933.
האיי עם הספינה MS אורנייה, 1960.
מעבורת על האיי בערפל כבד.
האיי עם התחנה המרכזית משמאל, צפון אמסטרדם מימין.
SAIL אמסטרדם 2015.
צילום אוויר של האיי והסביבה; 1930 בקירוב.
הערות שוליים

↑  Theo Bakker, het IJ en de IJpolder
↑  Een gewaagde sprong over het IJ uit het rijk der illusiën, www.volkskrant.nl; 10 oktober 1996. Gearchiveerd op 9 april 2023.
↑  Eerste idee voor IJ-brug in 1839: 'Zal de hoofdstad tot sieraad strekken', www.parool.nl; 26 november 2016. Gearchiveerd op 4 juli 2018.
דון פרייזר

דון לוריין פרייזר, MBE (באנגלית: Dawn Lorraine Fraser, AO, MBE; נולדה ב-4 בספטמבר 1937) היא שחיינית ופוליטיקאית אוסטרלית, חברת הפרלמנט של מדינת ניו סאות' ויילס.
פרייזר נחשבת לאחת מהשחייניות הבולטות בתולדות השחייה העולמית, ובין הישגיה הבולטים ביותר ניתן למנות את היותה האישה הראשונה אשר ירדה מגבול הדקה במשחה ל-100 מטר חופשי ואת זכייתה במדליית זהב במשחה 100 מטר חופשי בשלוש אולימפיאדות רצופות, השחיינית הראשונה שהשיגה הישג כזה. בשנת 1964, נבחרה לאשת השנה של אוסטרליה (אנ'). בשנת 2000 זכתה במדליית הספורט האוסטרלית (אנ'). בנוסף לקריירה הספורטיבית רצופת ההישגים שלה, התפרסמה בשערוריות הרבות שליוו את כל מהלך הקריירה שלה ובעימותיה הבלתי פוסקים עם הממסד הספורטיבי באוסטרליה.
קורות חיים > שיאי עולם

בין השנים 1959–1964 שברה 39 שיאי עולם (חלקם במשחים בהם המרחק נמדד ביארדים). הבולטים שבהם:
במשחה 100 מטר חופשי שברה בפברואר 1956 שיא עולם בן 20 שנה של ההולנדית וילי דן אודן, וקבעה זמן של 1:04.5 דקות.
במשחה ל-200 מטר חופשי שברה בפברואר 1956 שיא עולם בן 18 שנה של הדנית רנהילד ווגר, וקבעה זמן של 2:20.7 דקות. היא שיפרה שיא זה מספר פעמים נוספות, וב-1960 קבעה את שיאה האחרון במשחה זה בזמן של 2:11.6 דקות.
ב-27 באוקטובר 1962 קבעה במשחה 100 מטר חופשי במלבורן זמן של 59.9 שניות, והייתה לאישה הראשונה ששחתה 100 מטר בפחות מדקה.
ב-1964 קבעה את שיאה העולמי האחרון במשחה 100 מטר חופשי בזמן של 58.9 שניות. שיא זה החזיק מעמד 8 שנים, ונשבר לבסוף על ידי בת ארצה, שיין גולד.
כמו כן הייתה שותפה לקביעת שיאי עולם במשחי השליחות 4x100 מטר חופשי, כחלק מקבוצת השליחות של אוסטרליה.
בשנת 1965 פרייזר זכתה להיכלל בהיכל התהילה הבינלאומי של השחייה.
חייה האישיים

פרייזר הייתה נשואה והיא אם לבת. באוטוביוגרפיה שפרסמה ב-2001 תיארה מערכת יחסים לסבית שחוותה בתקופה של מתח רב, אך טענה כי אינה לסבית. בשנת 2005 השתתפה בגרסה האוסטרלית ל"רוקדים עם כוכבים" (אנ'), וסיימה במקום השישי.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
הערות שוליים

↑  השחיינית ההונגרית קריסטינה אגרסגי, השוותה הישג זה כאשר ניצחה במשחה 200 מ' גב בשלוש אולימפיאדות רצופות בסיאול, ברצלונה ואטלנטה.
↑  Australian of the Year, Honour roll, 1964, Dawn Fraser
↑  FRASER, Dawn, Award:Australian Sports Medal, itsanhonour.gov.au
↑  DAWN FRASER (AUS) - 1965 Honor Swimmer, באתר International Swimming Hall of Fame
| --- | --- |
בקרת זהויות :  AWR: IMP0178b  CiNii: DA07249958  GND: 1271391473  ISNI: 0000 0000 8432 7772  LCCN: nr2002000056  NDL: 00521769  NLA: 35105989  Trove: 472833  VIAF: 19610739   WorldCat (עם VIAF): 19610739 
פרייזר עם השחיין הישראלי עמירם טראובר באולימפיאדת רומא (1960)
ז'וטה סילבה

ז'ואאו פדרו פריירה סילבה (בפורטוגזית: João Pedro Ferreira Silva; נולד ב-1 באוגוסט 1999), הידוע בשם ז'וטה סילבה, או בקיצור ז'וטה הוא כדורגלן פורטוגלי המשחק כקיצוני במועדון נוטינגהאם פורסט מהפרמייר ליג ובנבחרת פורטוגל.
קריירת מועדונים > קריירה מוקדמת

ז'וטה נולדה במלרש, גונדומאר, שבמחוז פורטו. הוא גדל במחלקת הנוער של סוזנסה ואת הקרירה הבוגרת שלו הוא התחיל בליגה השלישית, בסוזנסה ואחר כך באשפיניו.
ב-7 ביולי 2020, חתם ז'וטה על חוזה לשלוש שנים בלאישויש מליגת המשנה הפורטוגלית. הוא ערך את הופעת הבכורה שלו בליגה השנייה ב-13 בספטמבר 2020, כשפתח במשחק נגד קאזה פיה שהסתיים בתוצאה 2–2. השערים הראשונים שלו הגיעו ב-16 באוקטובר, כשכבש צמד בניצחון 3–1 על וארזים.
קריירת מועדונים > קאזה פיה

בסוף חלון ההעברות של ינואר 2021, הצטרף ז'וטה לקאזה פיה בחוזה עד יוני 2023. ואת העונה סיים עם 10 הופעות ושני שערים בלאישויש ועוד 17 הופעות ושני שערים בקאזה פיה. עונת 2021/2022, הייתה עונת הפריצה של ז'וטה, בנובמבר הוא זכה בתואר שחקן החודש, בסך הכל הוא הבקיע 11 שערים ב-33 הופעות בליגה, וסיים עם קאזה פיה במקום השני בליגה השנייה, שזיכה אותה בחזרה לפרמיירה ליגה לאחר 83 שנים. ואף נכלל בנבחרת העונה של הליגה השנייה.
קריירת מועדונים > ויטוריה דה גימאראייש

ב-1 ביוני 2022, חתם ז'וטה על חוזה ל-3 שנים בויטוריה דה גימארייש מהפרימיירה ליגה. את הופעת הבכורה שלו במועדון הוא ערך ב-21 ביולי 2022 נגד פושקש אקדמיה מהונגריה במסגרת שלב המוקדמות השני בקונפרנס ליג. בליגה הוא ערך את הופעת הבכורה שלו ב-7 באוגוסט 2022, בניצחון 1–0 על שאביש. ב-21 באוגוסט הבקיע ז'וטה את שער הבכורה שלו במועדון בהפסד 1–2 לפורטימוננסה. ואת עונת 2022/2023 הוא סיים עם שני שערים ב-30 הופעות בליגה, ובסך הכל 4 שערים ב-40 הופעות בכל המסגרות. בעונת 2023/2024 חל שיפור ביכולתו של ז'וטה מה שהוביל גם לזימונו לנבחרת. בגימארייש הוא כבש שער אירופי ראשון בניצחון 4–3 על צליה הסלובנית בשלב המוקדמות השני של הקונפרנס ליג. ואת העונה סיים ככובש המצטיין של המועדון, עם 11 שערים ב-33 הופעות בליגה ו-15 שערים ב-42 הופעות בסך הכל.
קריירת מועדונים > נוטינגהאם פורסט

ב-1 באוגוסט 2024 חתם ז'וטה על חוזה ל-4 שנים בנוטינגהאם פורסט מהפרמייר ליג. ב-24 באוגוסט ערך ז'וטה הופעת בכורה בפרמייר ליג בניצחון 1–0 על סאות'המפטון. 4 ימים לאחר מכן כבש ז'וטה את שער הבכורה שלו במועדון בתיקו 1–1 עם ניוקאסל במסגרת הסיבוב השני של גביע הליגה האנגלית.
קריירה בינלאומית

ז'וטה לא שיחק באף אחת מנבחרות הנוער של פורטוגל. ב-15 במרץ 2024, הוא זומן לסגל הנבחרת הבוגרת על ידי המאמן רוברטו מרטינס לצמד משחקי הידידות נגד שוודיה וסלובניה. ב-21 במרץ 2024 ערך ז'וטה את הופעת הבכורה שלו בנבחרת כשעלה כמחליף בניצחון 5–2 על שוודיה.
סטטיסטיקות קריירה > מועדונים

מעודכן ל-20 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| סוזנסה | 2016/2017 | הליגה הפורטוגלית השלישית | 1 | 0 | - | - | - | - | - | - | 1 | 0 |
| סוזנסה | סה"כ | סה"כ | 1 | 0 | 0 | 0 | 0 | 0 | 0 | 0 | 1 | 0 |
| אשפיניו | 2019/2020 | הליגה הפורטוגלית השלישית | 25 | 14 | 5 | 1 | - | - | - | - | 30 | 15 |
| אשפיניו | סה"כ | סה"כ | 25 | 14 | 5 | 1 | 0 | 0 | 0 | 0 | 30 | 15 |
| לאישויש | 2020/2021 | הליגה הפורטוגלית השנייה | 10 | 2 | 2 | 0 | - | - | - | - | 12 |  |
| לאישויש | סה"כ | סה"כ | 10 | 2 | 2 | 0 | 0 | 0 | 0 | 0 | 12 |  |
| קאזה פיה | 2020/2021 | הליגה הפורטוגלית השנייה | 17 | 2 | 0 | 0 | - | - | - | - | 17 | 2 |
| קאזה פיה | 2021/2022 | הליגה הפורטוגלית השנייה | 33 | 11 | 4 | 3 | - | - | 2 | 0 | 39 | 14 |
| קאזה פיה | סה"כ | סה"כ | 50 | 13 | 4 | 3 | 0 | 0 | 2 | 0 | 56 | 16 |
| ויטוריה דה גימאראייש | 2022/2023 | ליגת העל הפורטוגלית | 30 | 2 | 3 | 1 | 4 | 0 | 3 | 1 | 40 | 4 |
| ויטוריה דה גימאראייש | 2023/2024 | ליגת העל הפורטוגלית | 33 | 11 | 6 | 3 | 2 | 1 | 1 | 0 | 42 | 15 |
| ויטוריה דה גימאראייש | סה"כ | סה"כ | 63 | 13 | 9 | 4 | 6 | 1 | 4 | 1 | 82 | 19 |
| סה"כ קריירה | סה"כ קריירה | סה"כ קריירה | 149 | 42 | 20 | 8 | 6 | 1 | 6 | 1 | 181 | 52 |
סטטיסטיקות קריירה > נבחרת

מעודכן ל-26 במרץ 2024
| נבחרת | שנה | הופעות | שערים |
| --- | --- | --- | --- |
| פורטוגל | 2024 | 2 | 0 |
| סך הכל | סך הכל | 2 | 0 |
תארים

אישיים
נבחרת העונה של הליגה הפורטוגלית השנייה: 2021/2022
שחקן החודש בליגה הפורטוגלית השנייה: אוקטובר/נובמבר 2021
הערות שוליים

↑  AFATV - Notícia - Jota fez um pedido especial e já é figura no Sporting de Espinho, AFATV
↑  Uma viagem às origens de Jota Silva: "Ficava chateado se fizesse qualquer coisa menos bem", O Jogo (בפורטוגזית)
↑  Leixões apresenta primeiro reforço: é extremo e jogava no Espinho, O Jogo (בפורטוגזית)
↑  Leixões e Casa Pia estreiam-se na II Liga com empate a duas bolas, bancada.pt, ‏2020-09-13 (ב־European Portuguese)
↑  "Leixões-Varzim, 3–1: Jota Silva saiu do banco para bisar" [Leixões-Varzim, 3–1: Jota Silva came off the bench to score brace]. Record (בפורטוגזית). 16 באוקטובר 2020. נבדק ב-10 באוגוסט 2022. {{cite news}}:  (עזרה)
↑  Oficial: Jota Silva assina contrato com o Casa Pia, O Jogo (בפורטוגזית)
1 2  Jota: "This is an extra motivation that bears even more responsibility", Liga Portugal
↑  Casa Pia regressa ao principal escalão 83 anos depois: as imagens dizem tudo, O Jogo (בפורטוגזית)
↑  Jota brilhou pelo Casa Pia e integra onze do ano da Liga SABSEG, O Jogo (בפורטוגזית)
1 2  Jota integrated the Liga Portugal SABSEG Team of the Year, Liga Portugal
↑  OFICIAL: Jota Silva deixa Casa Pia e é reforço do V. Guimarães, Maisfutebol (בפורטוגזית)
↑  Forest complete signing of Jota Silva, ‏01/08/2024
↑  «Jota Silva é um exemplo para os que não estiveram nas seleções jovens» (בפורטוגזית), נבדק ב-2024-04-06
↑  Jota Silva "muito feliz" com chamada à Seleção: «Era uma coisa que queria há muito tempo», www.record.pt (ב־European Portuguese)
↑  Golo de Bruma e estreia de Jota Silva na goleada de Portugal à Suécia, Diário do Minho, ‏2024-03-21 (בפורטוגזית)
משכן שילה (עלון שבת)

משכן שילה הוא עלון שבת היוצא לאור על ידי 'עמותת משכן שילה', אשר פעילה בגן יבנה וסביבתה. העמותה הוקמה בשנת תשס"ה על ידי משפחת סעידי וזמן לא רב אחר כך החל הגיליון לצאת לאור. ממאפייניו הבולטים הם תמונות רבנים שמעטרות את צידי הדפים, ושירי שבת המודפסים בתחתיתם ותמונות מעוצבות.
מבנה העלון ומרכיביו

העלון מודפס ב-64 עמודי צבע מלא (בגודל A4) על נייר כרומו, והוא כולל דברי תורה, הגות, הלכה, מוסר ויראת שמים, חידונים, סיפורים (קצרים ובהמשכים), קומיקסים ועוד.
הגיליון הוא כעין חוברת לימוד, כשבחציו הראשון בעיקר דברי התורה, ההגות וההלכה, ובחציו השני סיפורים ומיניהם וחידונים.
הגיליון משמר את המורשת ההלכתית של יהדות עדות המזרח ותימן בכך שמפרסם ליקוטים מדבריהם שאינם מצויים, אך מתפרסמים בו גם דברי רבנים מעדות אחרות. פינת הלכה בלווי חידות (מתוך כתבי הרב עובדיה יוסף), כותב הרב בנימין חותה.
מדור אחד מרכז דברי תורה קצרים, דבר תורה אחד לכל אחת מסעודות השבת. לידו מדור המרכז הלכות קצרות, לכל אחת מסעודות השבת.
בגיליון מספר סיפורי קומיקס בהמשכים, ע"פ סיפורי הרב אהרן מרגלית, נתנאל ובת-אל אפשטיין ועוד.
הגיליון מכיל "סיפורי צדיקים" קצרים, המיועדים (לפי הכתוב בגיליון) לקריאה לילדים לפני השינה, בכל גיליון סיפור לכל אחד מלילות השבוע.
הפצה

בשונה מעלוני בית הכנסת, במשכן שילה אין פרסומות והמימון בא בעיקר מתרומות, וגם מהקדשות שמודפסות בתחתית כל עמוד ובשני העמודים שבסוף הגיליון (לעילוי נשמה, לרפואה ועוד).
לגיליון אין מינוי, אלא מפיצים. אנשים המעוניינים להפיץ את הגיליון בשכונתם, תורמים למערכת הגיליון סכום סמלי ומקבלים בכל שבוע מספר גליונות לחלוקה.
הגיליון נפוץ בישראל, ונשלח גם למדינות מסוימות בחו"ל.
האן מיונג-סוק

זהו שם קוריאני; שם המשפחה הוא .
האן מיונג-סוק (בקוריאנית: 한명숙; ‏נולדה ב־24 במרץ 1944) היא פוליטיקאית דרום קוריאנית. בוגרת אוניברסיטת אווה לנשים שבסיאול שם קיבלה תואר בספרות צרפתית.
במקור השתייכה למפלגת UNDP‏, כנבחרת מחוז אילסאן. כיהנה בראשות ממשלת קוריאה הדרומית מאפריל 2006 עד מרס 2007, והייתה האישה היחידה ששרתה בתפקיד זה.
הודיעה על התמודדותה לנשיאות קוריאה הדרומית בבחירות בשנת 2007, אך לא נבחרה. ב-15 בינואר 2007 הפכה למנהיגת מפלגת האופוזיציה המרכזית.
הערות שוליים

↑  המפלגה הדמוקרטית החדשה המאוחדת
↑  http://www.nytimes.com/2006/03/24/international/asia/24cnd-korea.html?ex=1159416000&en=0eb109aa9873a940&ei=5070&_r=0 South Korea Nominates First Female Prime Minister
| --- | --- |
בקרת זהויות :  GND: 1153503662  ISNI: 0000 0000 2773 3563  LCCN: n86115972  NLK: KAC201203003  VIAF: 75339338   WorldCat (עם VIAF): 75339338 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הקאן צ'להאנולו

הקאן צ'להאנולו (בטורקית: Hakan Çalhanoğlu, נולד ב-8 בפברואר 1994) הוא כדורגלן טורקי-גרמני, המשחק בעמדת הקשר ההתקפי באינטר מילאנו מהסרייה א' ובנבחרת טורקיה בה הוא משמש כקפטן.
קריירה

צ'להאנולו נולד במנהיים שבגרמניה למשפחה טורקית. כילד שיחק במחלקת הנוער של וולדהוף מנהיים, לפני שהצטרף לזו של קרלסרוהה, שם גם עשה את צעדיו המקצועיים הראשונים. ב-14 באוגוסט 2012 חתם לארבע שנים בהמבורג תמורת 2.5 מיליון אירו ויומיים למחרת הושאל לקרלסרוהה עד לסיום העונה. בסיום העונה סייע לקבוצה לחזור לליגת המשנה בגרמניה ואף נבחר לשחקן העונה בליגה. כשחקן המבורג, הבקיע בעיטה חופשית ממרחק של 37 מטרים במשחק מול בורוסיה דורטמונד.
ב-4 ביולי 2014 חתם בבאייר לברקוזן תמורת 14.5 מיליון אירו. ב-25 בפברואר 2015 הבקיע את שער הניצחון נגד אתלטיקו מדריד במשחק הראשון במסגרת שמינית גמר ליגת האלופות. בפברואר 2017 הוענש צ'להאונולו על ידי פיפ"א בהרחקה לארבעה חודשים בגין הפרת חוזה. בשנת 2011 חתם צ'להאונולו בקבוצת טרבזונספור הטורקית אך לא רשם הופעה במדיה, ובמקביל חתם בקבוצת המבורג הגרמנית, תוך שהוא תחת חוזה בטרבזונספור.
ב-3 ביולי 2017 חתם במילאן לארבע שנים עבור 25 מיליון אירו. בעונתו הראשונה במילאן הוא רשם 45 הופעות וכבש שמונה שערים.
ב-22 ביוני 2021 חתם באינטר לשלוש שנים. ב-21 באוגוסט, בהופעת הבכורה בליגה כבש גם שער בכורה בניצחון 0–4 על גנואה.
קריירה בינלאומית

אף על פי שנולד, גדל וחי כל חייו בגרמניה, צ'להאנולו בחר לייצג דווקא את טורקיה בשל מוצאם של הוריו. אחרי ששיחק בכל הנבחרות הצעירות של טורקיה, ב-31 באוגוסט 2013 ערך את הופעת הבכורה שלו בנבחרת הטורקית הבוגרת נגד אנדורה. נכלל בסגל נבחרת טורקיה ליורו 2016. נכלל בסגל נבחרת טורקיה ליורו 2020. נכלל בסגל נבחרת טורקיה ליורו 2024.
חיים אישיים

בשנת 2014, לאחר משחק של נבחרת טורקיה במוקדמות גביע העולם של אותה שנה, צ'להאנולו וחברו לנבחרת עומאר טופראק שהו בחדרם במלון באיסטנבול, כאשר שני אנשים פרצו לחדרם עם אקדחים ואיימו על חייהם. אחד מהם היה לא אחר מכדורגלן בשיקטאש וחברם לנבחרת גוקאן טורה. הסיבה להתפרצות זו נבעה מכך שטורה שמע שטופראק יוצא עם חברתו לשעבר, מה שגרם לו לתחושת בגידה וזעם.
תארים > קבוצתיים > אינטר מילאנו

אליפות: 2023/2024
הגביע האיטלקי: 2021/2022, 2022/2023
הסופרקאפ האיטלקי: 2021, 2022, 2023
תארים > אישיים

כדורגלן השנה בליגה הגרמנית השלישית: 2011/2012
כדורגלן השנה בטורקיה: 2021
שחקן החודש בסרייה א': דצמבר 2020, נובמבר 2021
נבחרת העונה בסרייה א': 2022/2023
קשר העונה בסרייה א': 2023/2024
סטטיסטיקות קריירה > מועדונים

מעודכן ל-31 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| קרלסרוהה | 2011/2012 | הבונדסליגה השנייה | 14 | 0 | — | — | — | — | 2 | 0 | 16 | 0 |
| קרלסרוהה | 2012/2013 | הליגה הגרמנית השלישית | 36 | 17 | 3 | 0 | — | — | — | — | 39 | 17 |
| קרלסרוהה | סה"כ | סה"כ | 50 | 17 | 3 | 0 | 0 | 0 | 2 | 0 | 55 | 17 |
| המבורג | 2013/2014 | הבונדסליגה | 32 | 11 | 4 | 0 | — | — | 2 | 0 | 38 | 11 |
| המבורג | סה"כ | סה"כ | 32 | 11 | 4 | 0 | 0 | 0 | 2 | 0 | 38 | 11 |
| באייר לברקוזן | 2014/2015 | הבונדסליגה | 33 | 8 | 4 | 2 | 10 | 3 | — | — | 47 | 13 |
| באייר לברקוזן | 2015/2016 | הבונדסליגה | 31 | 3 | 3 | 1 | 12 | 4 | — | — | 46 | 8 |
| באייר לברקוזן | 2016/2017 | הבונדסליגה | 15 | 6 | 1 | 0 | 6 | 1 | — | — | 22 | 7 |
| באייר לברקוזן | סה"כ | סה"כ | 79 | 17 | 8 | 3 | 28 | 8 | 0 | 0 | 115 | 28 |
| מילאן | 2017/2018 | סרייה א' | 31 | 6 | 4 | 0 | 10 | 2 | — | — | 45 | 8 |
| מילאן | 2018/2019 | סרייה א' | 36 | 3 | 4 | 0 | 5 | 1 | — | — | 46 | 4 |
| מילאן | 2019/2020 | סרייה א' | 35 | 9 | 3 | 2 | — | — | — | — | 38 | 11 |
| מילאן | 2020/2021 | סרייה א' | 33 | 4 | 1 | 0 | 9 | 5 | — | — | 43 | 9 |
| מילאן | סה"כ | סה"כ | 135 | 22 | 12 | 2 | 24 | 8 | 0 | 0 | 172 | 32 |
| אינטר מילאנו | 2021/2022 | סרייה א' | 34 | 7 | 5 | 1 | 6 | 0 | 1 | 0 | 46 | 8 |
| אינטר מילאנו | 2022/2023 | סרייה א' | 33 | 3 | 3 | 0 | 12 | 1 | 1 | 0 | 49 | 4 |
| אינטר מילאנו | 2023/2024 | סרייה א' | 32 | 13 | 0 | 0 | 6 | 1 | 2 | 1 | 40 | 15 |
| אינטר מילאנו | סה"כ | סה"כ | 99 | 23 | 8 | 1 | 24 | 2 | 4 | 1 | 135 | 27 |
| סה"כ קריירה | סה"כ קריירה | סה"כ קריירה | 395 | 90 | 35 | 6 | 76 | 18 | 8 | 1 | 515 | 115 |
סטטיסטיקות קריירה > נבחרת

מעודכן ל-10 ביוני 2024
| נבחרת בינלאומית | שנה | הופעות | שערים |
| --- | --- | --- | --- |
| טורקיה | 2013 | 1 | 0 |
| טורקיה | 2014 | 4 | 0 |
| טורקיה | 2015 | 10 | 4 |
| טורקיה | 2016 | 11 | 4 |
| טורקיה | 2017 | 5 | 0 |
| טורקיה | 2018 | 7 | 1 |
| טורקיה | 2019 | 9 | 1 |
| טורקיה | 2020 | 5 | 1 |
| טורקיה | 2021 | 14 | 3 |
| טורקיה | 2022 | 8 | 3 |
| טורקיה | 2023 | 8 | 0 |
| טורקיה | 2024 | 4 | 1 |
| סה"כ | סה"כ | 86 | 18 |
הערות שוליים

↑  הקאן צ'להאנולו הושעה ל-4 חודשים, באתר ערוץ הספורט, 2 בפברואר 2017
↑  Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
↑  רועי פרייס‏, תפסיק לכוון אלי: סיפורו של הקאן צ'לאנוילו, הכישרון של לברקוזן, באתר וואלה, 8 במאי 2015
↑  Inter's Hakan Calhanoglu After Winning Turkish Player Of 2021 Award: "This Will Motivate Me More", SempreInter.com, ‏2022-03-31 (באנגלית אמריקאית)
↑  Sky Sport, Gran Galà del Calcio: tutti i vincitori della serata LIVE, sport.sky.it, ‏2023-12-05 (באיטלקית)
↑  THE MVPs OF THE SERIE A MADE IN ITALY 2023/2024, www.legaseriea.it (באנגלית)
| נבחרת טורקיה – יורו 2016 |
| --- | --- | --- |
|  1 באבאדז'אן •  2 סמיח •  3 בלטה •  4 צ'אליק •  5 נורי •  6 צ'להאנולו •  7 גקהאן •  8 סלצ'וק •  9 קנק •  10 ארדה •   11 שאהן •  12 אונור • 13 קויבאשי •  14 אוגוזהאן • 15 טופאל • 16 אוזאן • 17 בוראק • 18 ג'אנר • 19 יונוס • 20 שאן • 21 מור • 22 שאנר • 23 הארון • מאמן: טרים |  1 באבאדז'אן •  2 סמיח •  3 בלטה •  4 צ'אליק •  5 נורי •  6 צ'להאנולו •  7 גקהאן •  8 סלצ'וק •  9 קנק •  10 ארדה •   11 שאהן •  12 אונור • 13 קויבאשי •  14 אוגוזהאן • 15 טופאל • 16 אוזאן • 17 בוראק • 18 ג'אנר • 19 יונוס • 20 שאן • 21 מור • 22 שאנר • 23 הארון • מאמן: טרים | טורקיה |
| נבחרת טורקיה – יורו 2020 |
| --- | --- | --- |
|  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש |  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש | טורקיה |
| נבחרת טורקיה – יורו 2024 |
| --- | --- | --- |
|  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה |  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה | טורקיה |
סטפן ריסטובסקי

סטפן ריסטובסקי (במקדונית: Стефан Ристовски; נולד ב-12 בפברואר 1992) הוא כדורגלן מקדוני המשחק בעמדת המגן הימני בדינמו זאגרב ובנבחרת צפון מקדוניה.
ביוגרפיה

ריסטובסקי, שנולד בסקופיה, החל את הקריירה שלו במועדון עיר הולדתו וארדאר סקופיה לפני שחתם על חוזה לחמש שנים עם המועדון האיטלקי פארמה בינואר 2010. הוא היה אז בן 17, כך שהעסקה לא יכלה להפוך לרשמית עד שמלאו לו 18.
ריסטובסקי הצטרף למועדון האיטלקי השכן קרוטונה בהשאלה ב-6 ביולי 2011. לאחר שלא קיבל זמן משחק כמעט בכלל, ההשאלה בוטלה בינואר 2012, ואז הושאל לפרוזינונה לשארית העונה. ב-5 ביולי 2012, הוא נשלח שוב בהשאלה לבארי מהסרייה ב'. לאחר מכן הושאל שוב, הפעם ללטינה קאלציו, מאותה הליגה, לעונת 2013/14. לפני פשיטת הרגל של פארמה, ריסטובסקי היה בחוזה איתה עד ה-30 ביוני 2019.
ביולי 2015 עבר ריסטובסקי לרייקה שבקרואטיה. ההעברה בוצעה באמצעות המועדון השותף האיטלקי של רייקה, ספציה. על מנת שריסטובסקי יישאר זכאי במסגרת המכס של איטליה שאינה באיחוד האירופי, הוא הוחתם על ידי ספציה בהעברה חופשית ולאחר מכן הושאל לרייקה. ב-7 באוגוסט 2017 חתם ריסטובסקי בספורטינג ליסבון. ב-2 בפברואר 2021, הוא חתם בדינמו זאגרב. הוא ערך את הופעת הבכורה שלו בדינמו ב-13 בפברואר בדרבי נגד אוסייק. הוא קיבל שני כרטיסים צהובים והורחק.
ריסטובסקי ערך את הופעת הבכורה שלו בנבחרת מקדוניה ב-10 באוגוסט 2011 במשחק ידידות בחוץ מול אזרבייג'ן, ונכון לאפריל 2020, שיחק בסך הכל 52 משחקים במדיה, וכבש שער אחד. הוא ייצג את מקדוניה ביורו 2020 של אופ"א, הטורניר הגדול הראשון שלהם.
חיים אישיים

אחיו הצעיר, מילאן ריסטובסקי, הוא כדורגלן ומשחק בספרטק טרנבה בליגת העל הסלובקית ובנבחרת צפון מקדוניה.
לסטפן יש דרכון פורטוגלי, והוא אב לבן שנולד בפורטוגל.
סטטיסטיקות קריירה > מועדונים

| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | באירופה> הופעות | באירופה> שערים | בסך הכל> הופעות | בסך הכל> שערים |
| --- | --- | --- | --- | --- | --- | --- | --- | --- | --- | --- |
| וארדאר סקופיה | 2008–09 | ליגת העל המקדונית | 6 | 0 | – | – | – | – | 6 | 0 |
| וארדאר סקופיה | 2009–10 | ליגת העל המקדונית | 11 | 1 | – | – | – | – | 11 | 1 |
| וארדאר סקופיה | בסך הכל | בסך הכל | 17 | 1 | – | – | – | – | 17 | 1 |
| קרוטונה | 2011–12 | סרייה ב' | 1 | 0 | 1 | 0 | – | – | 2 | 0 |
| פרוזינונה | 2011–12 | סרייה ג' | 12 | 0 | – | – | – | – | 12 | 0 |
| בארי | 2012–13 | סרייה ב' | 20 | 0 | 1 | 0 | – | – | 21 | 0 |
| לטינה קאלציו | 2013–14 | סרייה ב' | 37 | 3 | 1 | 0 | – | – | 38 | 3 |
| פארמה | 2014–15 | סרייה א' | 6 | 0 | – | – | – | – | 6 | 0 |
| לטינה קאלציו | 2014–15 | סרייה ב' | 19 | 0 | – | – | – | – | 19 | 0 |
| רייקה | 2015–16 | ליגת העל הקרואטית | 32 | 0 | 5 | 0 | 1 | 0 | 38 | 0 |
| רייקה | 2016–17 | ליגת העל הקרואטית | 33 | 0 | 6 | 1 | 2 | 0 | 41 | 1 |
| רייקה | 2017–18 | ליגת העל הקרואטית | 3 | 0 | – | – | 4 | 1 | 7 | 1 |
| רייקה | בסך הכל | בסך הכל | 68 | 0 | 11 | 1 | 7 | 1 | 86 | 2 |
| ספורטינג ליסבון | 2017–18 | ליגה העל הפורטוגלית | 8 | 0 | 7 | 0 | 7 | 0 | 22 | 0 |
| ספורטינג ליסבון | 2018–19 | ליגה העל הפורטוגלית | 23 | 0 | 5 | 0 | 5 | 0 | 33 | 0 |
| ספורטינג ליסבון | 2019–20 | ליגה העל הפורטוגלית | 21 | 0 | 3 | 0 | 2 | 0 | 26 | 0 |
| ספורטינג ליסבון | 2020–21 | ליגה העל הפורטוגלית | 0 | 0 | 0 | 0 | 0 | 0 | 0 | 0 |
| ספורטינג ליסבון | בסך הכל | בסך הכל | 52 | 0 | 15 | 0 | 14 | 0 | 81 | 0 |
| דינמו זאגרב | 2020–21 | ליגת העל הקרואטית | 8 | 0 | 2 | 0 | 6 | 0 | 16 | 0 |
| דינמו זאגרב | 2021–22 | ליגת העל הקרואטית | 28 | 1 | 2 | 0 | 13 | 0 | 43 | 1 |
| דינמו זאגרב | בסך הכל | בסך הכל | 36 | 1 | 4 | 0 | 19 | 0 | 59 | 1 |
| בסך הכל בקריירה | בסך הכל בקריירה | בסך הכל בקריירה | 268 | 5 | 33 | 1 | 40 | 1 | 341 | 7 |
סטטיסטיקות קריירה > בינלאומי

| קבוצה לאומית | שנה | הופעות | שערים |
| --- | --- | --- | --- |
| מקדוניה הצפונית מקדוניה | 2011 | 1 | 0 |
| מקדוניה הצפונית מקדוניה | 2012 | 3 | 0 |
| מקדוניה הצפונית מקדוניה | 2013 | 7 | 0 |
| מקדוניה הצפונית מקדוניה | 2014 | 4 | 0 |
| מקדוניה הצפונית מקדוניה | 2015 | 6 | 0 |
| מקדוניה הצפונית מקדוניה | 2016 | 8 | 0 |
| מקדוניה הצפונית מקדוניה | 2017 | 9 | 1 |
| מקדוניה הצפונית מקדוניה | 2018 | 6 | 0 |
| מקדוניה הצפונית מקדוניה | 2019 | 8 | 0 |
| מקדוניה הצפונית מקדוניה | 2020 | 8 | 1 |
| מקדוניה הצפונית מקדוניה | 2021 | 14 | 0 |
| מקדוניה הצפונית מקדוניה | 2022 | 2 | 0 |
| בסך הכל | בסך הכל | 76 | 2 |
| שער מס' | תאריך | אצטדיון | הופעה מס' | יריבה | שער | תוצאה | תחרות |
| --- | --- | --- | --- | --- | --- | --- | --- |
| 1 | 11 ביוני 2017 | אצטדיון פיליפ השני, סקופיה, מקדוניה | 33 |  ספרד | 1–2 | 1–2 | מוקדמות מונדיאל 2018 |
| 2 | 8 בספטמבר 2020 | אצטדיון בוריס פאיצ'דזה, טביליסי, גיאורגיה | 54 |  גאורגיה | 1–1 | 1–1 | ליגת האומות 2020/2021 |